ཝང་ཞུང་གིས་དབུ་མ་ལ་རྒྱབ་སྐྱོར་བྱེད་པ་ནི་བོད་དོན་སེམས་པ་མིན་པ་རང་བཙན་རྩོད་མཁན་དག་ལ་ཁ་གཏད་གཅོག་ཆེད་དང་བོད་འདི་རྒྱ་ལས་ལོགས་སུ་མི་འགྲོ་སླད་རེད།ད་ལྟ་ཁོང་གིས་དབུ་མ་ལ་རྒྱབ་སྐྱོར་མེད་པ་མི་མཐོང་ངམ།ཁོང་གིས་དབུ་མ་སྟེ།བོད་ས་ཡོངས་རྫོགས་རང་སྐྱོང་ཡོངས་ཐབས་མེད་ཅིང་ཡོད་པ་ནི་གྲོང་ཚོརང་སྐྱོང་རྩོད་རྒྱུ་དེ་རེད།གྲོང་ཚོ་རང་སྐྱོང་དེའང་མ་རྩོད་ན་མི་ཡོང་ཞིང་རེ་རེ་བཞིན་རྩོད་དགོས་ཟེར།དེ་རྩོད་པ་ལ་དུས་ཡུན་ཅི་ཙམ་རྩོད་དགོས་སམ།ཁོང་གིས་ཡོད་མེད་ཀྱི་གྲུབ་འབྲས་ཐོན་པ་ལོ་གྲངས་པོ་འགོར་བ་གསལ་བོ་རྟོགས་པ་མ་ཟད།དེ་ལྟར་བྱས་ན་བོད་མི་རྣམས་ཁ་ཐོར་དུ་འགྲོ་བ་ཤེས་ནས་གསུངས་པ་ཡིན་ཤས་ཆེ།དོན་དངོས་ཐོག་ས་ཞིང་རྒྱ་གཞུང་དང་རྩོད་མི་དགོས་ཤིང་ས་ཆ་ཕལ་ཆེར་བོད་རང་གིས་དོ་བདག་བྱེད་བཞིན་ཡོད་ལ།དེ་ལྟར་བྱེད་པའི་དབང་ཚད་ཀྱང་གཞུང་གིས་སྤྲད་ཟིན་པས་རྩྭ་ས་རྩོད་གླེང་་བྱུང་བ་རེད་ལ།རྩྭ་ས་རྩོད་གླེང་ཆེད་དུ་བོད་མི་ག་ཚོད་ཅིག་གྲོངས་ཟིན་ནམ།ངས་ལྟས་ན་བོད་དོན་གྱི་ཆེད་དུ་གྲོངས་བ་དང་རྩྭ་ས་རྩོད་གླེང་གི་ཆེད་དུ་གྲངས་འབོར་གཉིས་བསྡུར་ན་རྩྭ་ས་རྩོད་གླེང་གི་ཆེད་དུ་བོད་མི་གྲོངས་བ་མང་།ང་ཚོའི་ལུང་པར་བོད་དོན་གྱི་ཆེད་དུ་གྲོངས་བ་ཉུང་ཤས་ལས་བགྲང་རྒྱུ་མེད་ཀྱང་།རྩྭ་ས་རྩོད་གླེང་གི་ཆེད་དུ་གྲོངས་བ་བརྒྱ་སྐོར་ཞིག་བགྲང་ན་བགྲང་རྒྱུ་ཡོད་ལ།རང་དོན་ཆེད་ནང་ཁུལ་གསོད་རེ་བྱས་བ་རང་སྒེར་༡༩༨༠ལོར་ནས་ཉེ་བའི་ལོ་ཁ་ཤས་སྔོན་བར་ཕལ་ཆེར་མཚམས་ཆད་མེད།མ་ཟད་ལུང་པའང་ལུང་ཚན་མང་པོ་ཞིག་ཏུ་སྔོན་གྱི་དཔོན་པོ་བཀུར་བཞིན་ཡོད་ལ།དཔོན་པོའང་རྒྱ་གཞུང་གིས་བོད་ཀྱི་སྤྲུལ་སྐུ་ཚོ་བཏང་འཛིན་བྱེད་པ་བཞིན་ལས་གནས་སྤྲད་ནས་དབང་སྒྱུར་བྱེད་བཞིན་ཡོད།དཔོན་པོ་སུ་ཞིག་གིས་རྒྱ་གཞུང་གི་ཁ་ལ་མ་ཉན་ན་མི་དེ་ཐར་ས་མེད།མི་མང་གི་གདམས་པའི་སྡེ་དཔོན་དེ་གིས་ཀྱང་སྐུ་མདུན་ལ་དགག་པ་རྒྱག་དགོས་ཡོད།དེ་བརྟེན་འོས་ཤོག་ལས་གདམས་པའམ་བྱས་འབྲས་ཀྱི་གདམས་པ།འཇོན་ཐང་གིས་གདམས་པ།མདོར་ན་ཕུལ་དུ་བྱུང་བའི་བོད་མི་སུ་ཞིག་ཡིན་ཡང་དེ་ལ་རྒྱ་གཞུང་གིས་དམིགས་བསལ་གྱི་དོ་སྣང་དང་བཏང་འཛིན་བྱེད་པས་འོས་བསྡུ་ཡིས་གདམས་ཀྱང་བོད་ལ་རང་དབང་མ་ཐོབ་བར་དུ་རྒྱ་གཞུང་གིས་གནས་ཚུལ་དེ་གུ་ཡང་བཏང་མི་ནུས།